wickkiey/tamil-wikipedia-chunked huggingface dataset:
# பிரயன் ஜெப்ரீஸ்

** பிரயன் ஜெப்ரீஸ் ** (*Brian Jeffries *, பிறப்பு: அக்டோபர் 1 1946), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 ஏ-தர துடுப்பாட்டப் போட்டிகளில் கலந்து கொண்டுள்ளார். 1972-1978 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# பிரயன் ஜெப்ரீஸ்

## வெளி இணைப்பு

பிரயன் ஜெப்ரீஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 5, 2012.
# பிரயன் லெய்டி

**பிரயன் லெய்டி ** (*Brian Laity *, பிறப்பு: அக்டோபர் 20 1935, இறப்பு: மார்ச்சு 22 2007 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1970-1977 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# பிரயன் லெய்டி

## வெளி இணைப்பு

பிரயன் லெய்டி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 5, 2012.
# ஆத்தர் ஃபிரடெரிக் ஜெப்ரிஸ்

**ஆத்தர் ஃபிரடெரிக் ஜெப்ரிஸ் ** (*Arthur Frederick Jeffreys *, பிறப்பு: ஏப்ரல் 7 1848 , இறப்பு: ஆகத்து 14 1906 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 26 முதல்தர துடுப்பாட்டப் போட்டிகளில் கலந்து கொண்டுள்ளார். 1872-1879 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஆத்தர் ஃபிரடெரிக் ஜெப்ரிஸ்

## வெளி இணைப்பு

ஆத்தர் ஃபிரடெரிக் ஜெப்ரிஸ் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 5, 2012.
# கிரகாம் லேக்

**கிரகாம் லேக் ** (* Graham Lake *, பிறப்பு: ஏப்ரல் 13 1935), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1956-1958 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கிரகாம் லேக்

## வெளி இணைப்பு

கிரகாம் லேக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 5, 2012.
# பீட்டர் லேகர்

**பீட்டர் லேகர் ** (* Peter Laker *, பிறப்பு: திசம்பர் 5 1926 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1948-1949 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பீட்டர் லேகர்

## வெளி இணைப்பு

பீட்டர் லேகர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 5, 2012.
# ஆத்தர் லாம்ப்

**ஆத்தர் லாம்ப் ** (*Arthur Lamb *, பிறப்பு: திசம்பர் 17 1868, இறப்பு: ஆகத்து 26 1908 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1895-1896 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஆத்தர் லாம்ப்

## வெளி இணைப்பு

ஆத்தர் லாம்ப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 5, 2012.
# விரிச்சி (வெட்சி)

தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் **விரிச்சி** என்பது அகத்திணையின் ஒரு துறை அல்லது உட்பிரிவு ஆகும். பொதுவாக *விரிச்சி* என்பது வாயிலிருந்து வரும் சொல் என்னும் பொருள் கொண்டது. சிறப்பாக, முன் பின் தெரியாத ஒருவரிடமிருந்து வரும் சொற்களைக் கேடு அதற்குப் பொருள் கொள்வது *விரிச்சி* என்பர். வெட்சித் திணையில், பகைவர்களின் ஆநிரைகளைக் கவரச் செல்லும் வீரர்கள் தெரியாதவர்களின் வாயிலிருந்து வரும் சொற்களைக் கேட்டு அதிலிருந்து, தமது செயல் நன்மையாக முடியுமா இல்லையா என்று அறிவதைப் பொருளாகக் கொள்வது *விரிச்சி* ஆகும்.  
இதனை விளக்க, "பகைவரது பசுக் கூட்டங்களைக் கவர விரும்பும் வீரர்கள், தமது செயல் நன்மையாக முடியுமா அன்பதை அறிந்து கொள்வதற்காக, இருண்ட மாலை நேரத்தில் நல்ல சொற்களைக் கேட்பது *விரிச்சி*" என்னும் பொருள்படும் பின்வரும் கொளுப் பாடல் புறப்பொருள் வெண்பாமாலையில் வருகிறது.  
: ''வேண்டிய பொருளின் விளைவு நன்குஅறிதற்கு"
: *ஈண்டுஇருள் மாலைச் சொல்ஓர்த் தன்று*
# விரிச்சி (வெட்சி)

## எடுத்துக்காட்டு

: *எழுஅணி சீறூர் இருள்மாலை முன்றில்*
: *குழுஇனம் கைகூப்பி நிற்பத் - தொழுவில்*
: *குடக்கள் நீ கொண்டுவா என்றாள் கனிவில்*
: *தடக்கையாய் வென்றி தரும்*
:: - புறப்பொருள் வெண்பாமாலை 03.
# விரிச்சி (வெட்சி)

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# செலவு (வெட்சி)

தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் **செலவு** என்பது அத்திணையின் ஒரு துறை அல்லது உட்பிரிவு ஆகும். *செலவு* என்னும் சொல் "செல்லுதல்". "போதல்" ஆகிய பொருளைக் கொடுக்கும். வெட்சித் திணையில், பகைவருடைய பசுக் கூட்டங்களைக் கவர்வதற்காகச் செல்லும் செயலைப் பொருளாகக் கொள்ளும் துறை *செலவு* எனப்படுகிறது.  
இதனை விளக்க, "வில் தாங்கிய வீரர்கள், பகைவருடைய இடத்தை நோக்கி மலைகள் கொண்ட காட்டினூடாகச் சென்றது" என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.  
: ''வில்லேர் உழவர் வேற்றுப் புலமுன்னிக்"
: *கல்லேர் கானம் கடந்து சென்றன்று*
# செலவு (வெட்சி)

## எடுத்துக்காட்டு

: *கூற்றினத்து அன்னார் கொடுவின் இடனேந்தி*
: *பாற்றினம் பின்படர முன்படர்ந்து - ஏற்றினம்*
: *நின்ற நிலைகருதி ஏகினார் நீள்கழைய*
: *குன்றம் கொடுவில் லவர்*
:: - புறப்பொருள் வெண்பாமாலை 04.
# செலவு (வெட்சி)

## உசாத்துணைகள்

- இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
- கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.
# முதலிரவு

இந்தியப் பண்பாட்டில் இல்லறவாழ்வைத் தொடங்கும் புதுமணத் தம்பதியர், திருமணத்தன்று வரும் இரவை தனியறையில் கழிப்பர். அந்த இரவு அவர்களின் **முதலிரவு** என அழைக்கப்படும். புதுமணத் தம்பதியரைத் தனியறைக்கு அனுப்பும்முன் சில சடங்குகள் இந்தியாவில் நடத்தப்படும். இச்சடங்குகள் வெவ்வேறு பகுதிகளில் வேறுபடுகின்றன. இந்தச் சடங்கைத்தொடரும் இரவு 'சாந்தி முகூர்த்தம்' என்றும் தமிழகத்தில் அழைக்கப்படுகிறது.
# முதலிரவு

## நம்பிக்கைகள்

இந்திய சமூகத்தில் மிகப்பெரும்பாலும் குடும்பத்தாரால் ஏற்பாடு செய்யப்பட்ட திருமணங்களே நடைபெறுகின்றன. மணமக்கள் திருமணத்துக்கு முன்பு நெருக்கமாகப் பழகுவதும், உடலுறவு கொள்வதும் நடப்பதில்லை. எனவே திருமணம் முடிந்த பின்னர் அவர்கள் உளவியல் ரீதியாகவும் உடல் ரீதியாகவும் தமது இல்லற வாழ்கையை அமைத்துக்கொள்ள குடும்பத்தினரால் தரப்படும் ஒரு பயிற்சியாக 'முதலிரவு' கருதப்படுகிறது. தம்பதியர் தமது கூச்சத்தை விலக்கி, தமக்குள் நெருங்கிப் பழக இச்சடங்கும் சம்பிரதாயமும் உதவும் என கருதப்படுகிறது.
# முதலிரவு

## ஏற்பாடுகள்

மணமக்கள் தங்கவிருக்கும் தனி அறையில் புதிய படுக்கை போடப்பட்டு பொதுவாக மலர்களால் அலங்கரிக்கப்படும். அறை முழுவதும் நறுமணம் வீசும் வகையில் செய்யப்படும். தனித்திருக்கையில் உண்டு மகிழும் வகையில் பலகாரங்களும் பழங்களும் தட்டுகளில் வைக்கப்பட்டிருக்கும்.
# குறிஞ்சி வஞ்சி

**குறிஞ்சி வஞ்சி** என்பது ஒரு சிறுமியர் விளையாட்டு.
# குறிஞ்சி வஞ்சி

## ஆட்டம்

ஒரு வட்டம் போடுவர். பட்டவர் அதில் தன் கண்களைத் தானே தன் கைகளால் மூடிக்கொண்டு நிற்பார்.  
நிகழும் உரையாடல்
:வரலாமா (பொத்திக்கொண்டிருப்பவர்)
:வரக்கூடாது (மற்றவர்)
திரும்பத் திரும்பப் பலமுறை  
எல்லாரும் ஒளிந்துகொண்டபின்
:வரலாமா (பொத்திக்கொண்டிருப்பவர்)
:வரலாம் (மற்றவர்)
கண்ணைப் பொத்திக்கொண்டிருப்பவர் கண்ணைத் திறந்துகொண்டு மறைந்திருப்போரை ஓடித் தொடுவார். மறைந்தவர் பிடிபடாமல் ஓடிவந்து வட்டத்துக்குள் நின்றுகொள்வர். பிடிபட்டவர் பட்டவராகிக் கண்களைப் பொத்திக்கொள்ள வேண்டும். பின் மறு ஆட்டம்.
# குறிஞ்சி வஞ்சி

## பெயர் விளக்கம்

குறிஞ்சி என்னும் சொல் அகத்திணை ஒழுக்கத்தில் மறைந்து நடந்துகொள்வதைக் குறிக்கும்; வஞ்சி என்பது இக்காலப் பொருளில் வஞ்சித்தலைக் குறிக்கும். எனவே மறைந்து வஞ்சிக்கும் விளையாட்டைக் குறிஞ்சி வஞ்சி என்கின்றனர்.
# குறிஞ்சி வஞ்சி

## மேலும் பார்க்க

- தமிழர் விளையாட்டுகள் (அண்மைய காலம்)
# குறிஞ்சி வஞ்சி

## கருவிநூல்

- ஞா. தேவநேயப் பாவாணர், *தமிழர் விளையாட்டுக்கள்*. சைவ சித்தாந்த நூற்பதிப்புக் கழக வெளியீடு, 1954
# கேலி (விளையாட்டு)

உரையாடலில் பிறரைக் கேலி செய்து விளையாடுவது **கேலி-விளையாட்டு.**  
;விரலை ஆட்டிக் காட்டிக் கேலி
ஒரு கையில் நடு விரலை மட்டும் உள்ளே மடக்கிக்கொண்டு ஏனைய இரு கை விரல்களையும் கோத்து இறுக்கமாக மூடிக்கொள்வர். மற்றொருவரை ஒவ்வொன்றாகத் திறக்கச் சொல்வர். திறப்பர் கடைசியாக மடங்கிக் கிடக்கும் நடுவிரலைத் திறக்கும்போது அதனை ஆட்டிக் காட்டி 'உன் பெண்டாட்டி எட்டி எட்டிப் பார்க்கிறாள்' (உன் புருசன் எட்டி எட்டிப் பார்க்கிறான்) என்று சொல்லிக் கேலி செய்வர்.  
;கூப்பிட்டுக் கேலி
யாருடைய பெயரையும் சொல்லாமல் பொதுச்சொல்லால் பிறரைக் கூப்பிடுவர். யாராவது திரும்பிப் பார்க்கும்போது 'உன்னையா கூப்பிட்டேன், காரைவீட்டுக் கருத்த நாயைக் கூப்பிட்டேன்' என்று சொல்லிக் கேலி செய்வார்.
சொல்-விளையாட்டுக் கேலி  
'இது யாருக்கு வேட்டை' என்பர். விடை சொல்பவர் 'எனக்கு வேட்டை' எனச் சொல்ல எண்ணி அவசரத்தில் 'எனக்கோட்டை' என்பார். அதற்கு மறுமொழியாக 'உன் மாமியார் பல் ஓட்டை' என்று சொல்லிக் கேலி செய்வர்.
# கேலி (விளையாட்டு)

## மேலும் பார்க்க

- தமிழர் விளையாட்டுகள் (அண்மைய காலம்)
# கேலி (விளையாட்டு)

## கருவிநூல்

- கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல் வெளியீடு, 1982
# கைச்சில்லி

முதிரோர் தனிமையில் இருக்கும்போது தன் இளமைக்கால நினைவுகளை வெளிப்படுத்தி அமர்ந்துகொண்டு கை விரல்களைப் பயன்படுத்தி ஆடும் விளையாட்டு **கைச்சில்லி**  
நொண்டி அடித்தும், சில்லை மிதித்தும், சில்லை நொண்டிக்காலால் உந்தி உதைத்து அரங்குக்கு வெளியே தள்ளி மிதித்தும் சிறுவர் சில்லி விளையாடுவர். காலால் விளையாடப்படும் இந்த விளையாட்டைக் கைவிரல்களைப் பயன்படுத்தி விளையாடுவது இந்தக் கைச்சில்லி விளையாட்டு. இந்த விளையாட்டுக்கு அரங்கம் கையை நகர்த்தி விளையாடப்படும் அளவுக்குச் சிறிதாக வரையப்படும்.  
ஆள்காட்டி விரலையும் நடுவிரலையும் கால்போல் பயன்படுத்தி இதனை வாளையாடி மகிழ்வர். இதனை இரு முதியவர் ஆடுதலும் உண்டு.
# கைச்சில்லி

## மேலும் பார்க்க

- தமிழர் விளையாட்டுகள் (அண்மைய காலம்)
# கைச்சில்லி

## கருவிநூல்

- ஞா. தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழக வெளியீடு 1954
- இரா. சுப்பிரமணியம், *தமிழர் நாட்டு விளையாட்டுகள்*, உலகத் தமிழாராஆய்ச்சி நிறுவன வெளியீடு, 1980
# கொக்கு விளையாட்டு

**கொக்கு விளையாட்டு** பட்டவர் கொக்கைப் போல் ஒருகாலில் நிற்க எல்லாரும் வினா-விடையாகப் பாடி மகிழும் விளையாட்டு.  
எவ்வளவு நேரம் ஒற்றைக் காலால் நிற்கமுடியும் என்னும் திறனை அளவிடுவது. மற்றவர் வினவுவர். கொக்கு விடை பகரும்  
:கொக்கே கொக்கே எங்கே போனாய் - விறகு விற்கப் போனேன்
:விறகு எங்கே - துட்டுக்குப் போட்டேன்
:துட்டு எங்கே - அரிசி வாங்கினேன்
:அரிசி எங்கே
(வளர்ந்துகொண்டே போகும்)
# கொக்கு விளையாட்டு

## மேலும் பார்க்க

- தமிழர் விளையாட்டுகள் (அண்மைய காலம்)
# கொக்கு விளையாட்டு

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
# சாத்தாரா

**சாத்தாரா** அல்லது **சதாரா** , மராத்தி: **सातारा**) நகரம் இந்திய மாநிலத்தில் உள்ள மகாராட்டிரம் மாநிலத்தின்
சாத்தாரா மாவட்டத்தின் தலைமையிடம் ஆகும். மகாராட்டிரா மாநிலத்தில் மேற்குப் பகுதியில் அமைந்துள்ள நான்கு மாவட்டங்களில் சதாரா மாவட்டமும் ஒன்றாகும்.  
மராத்தியப் பேரரசில் இந்நகரம் சத்திரபதி இராஜாராமின் தலைநகராமாக விளங்கியது.
# சாத்தாரா

## இதனையும் காண்க

- சத்திரபதி இராஜாராம்
- பாஜிராவ்
# குழு நடத்தை

**குழு நடத்தை**(*Group Behavior*) என்பது சமூகவியலில், பெரிய அல்லது சிறிய மக்கள் குழுக்களாக சேர்ந்து செயல்படும் சுழலைக் குறிப்பதாகும். ஒரு குறிப்பிட்ட பகுதியில் ஒரு ஏராளமான மக்கள் குழுக்கள் ஒருமித்து இலக்கைஅடைய விழைவதற்கும், தனிநபர்கள் தனியாக விழைவதற்கும் வேறுபாடுகள் உள்ளன. ஒருபெரிய குழு (ஒரு கூட்டம் அல்லது கும்பல்) இதே போன்ற ஒன்று சேரும்போது குழு நடத்தை உதயமாகிறது. உதாரணத்திற்கு:- பேரணி அல்லது போராட்டங்களில் பங்கெடுப்பது, கிளர்ச்சி அல்லது யுத்தத்தில் பங்கெடுப்பது.  
பெரிய குழு நடத்தை சிறப்பு வடிவங்கள் உள்ளன:
- கூட்டம்- ஒரு குறிக்கோளுடன்(வெறி) சேர்ந்து கொண்ட குழு.
- பார்வையாளர்கள் - போது சினிமா, நாடகம்,சினிமா திரைப்படம், கால்பந்து போட்டி, ஒரு கச்சேரி, போன்ற ஒரு நிகழ்ச்சியில் பங்கேற்ககும் மக்கள் குழு.
- பொது - இந்த வகைக்குழுக்கள் ஒரே பூகோள இடத்தை ஆக்கிரமிக்கவேண்டும் என்றில்லை. இவர்கள் உலகம் முழுவதும் பரவி இதை செய்து கொண்டிருக்கலாம் உதாரணமாக- தொலைக்காட்சி முன் அமர்ந்து அதே அலைவரிசையைப் பார்த்துகொண்டிருக்கும் மக்கள் குழு.  
எந்தவொரு ஒருங்கிணைப்பின்றி ஒரே விசயத்தை பலர் செய்வது வெகுஜன நடவடிக்கையாகும். இதை குழு நடத்தை என்று கொள்ளமுடியாது. அதுவே ஒருங்கிணைப்புடன் பலர் செய்தால் அது குழு நடவடிக்கையாகும்.  
குழு நடத்தையில் உள்ள ஒரு சிறப்பு மந்தை புத்தி. அதாவது தன்னிடமில்லாத விசயங்களை குழுவிலுள்ள மற்றவர் மூலம் பெற்று விரும்பியதை செய்து முடிப்பதாகும்.
# குழு நடத்தை

## குழுக்கள் சேரக் காரணம்

பல்வேறு காரணங்களுக்காக மக்கள் குழுவாக இணைகிறார்கள். முக்கியமாக தனிப்பட்ட தேவைகளுக்காக மக்கள் இணைகிறார்கள். சிலசமயம் குழு உறுப்பினர்கள் தங்களை அறியாமல் பல தேவைகளைநிறைவேற்றிக்கொள்ள முடியும்.
- **தோழமை** - சாதரணமாக ஒரு தோழமைக்காக இணைவது.
- **பிழைப்பு மற்றும் பாதுகாப்பு** - ஒருவரலாற்று அல்லது பரிணாமபார்வையில் நம் முன்னோர்கள் தங்களைப்பாதுகாத்துக் கொள்ள மற்றும் வேட்டையாட குழுவாக இருந்தனர் என்பது இதற்கு சிறந்த உதாரணம்.
- **தொடர்பு மற்றும் மதிப்பு** - பல்வேறுகுழுக்களில் உறுப்பினர் ஆவதன் மூலம் பல தொடர்புகளும் சமூகத்தில் மதிப்பும் கிடைப்பது.
- **அதிகாரம் மற்றும் கட்டுப்பாடு**- குழுவின் மூலம் உருவாக்கப்படும் தலைமை பதவிகள் கொண்டு அதிகாரத்தையும் கட்டுப்பாட்டையும் அடைய முடிவது.
- **சாதனை** - குழுக்கள் தனியாக செயல்படும் தனிநபர்களை விட அதிக திறனைகொண்டிருக்கின்றன.  
நிறுவனங்கள் பொதுவாக வேலைதொடர்பான பணிகளைநிறைவேற்றும் பொருட்டு குழுக்கள்உருவாக்குகின்றன; அதன்மூலம ஒருவேலை குழுவின் ஒரு உறுப்பினருக்கு தானறியாமல் தற்செயலாக பல நன்மைகள் விளையும்.
# குழு நடத்தை

## குழு வளர்ச்சி நிலைகள்

குழுக்கள் உருவாகும் விதம் மாறுபட்டாலும் அதில் உள்ள சில ஒற்றுமைகளைக் கொண்டு குழு வளர்ச்சிநிலையை படிக்கலாம். வளர்ச்சி கோட்பாடுகள் பல்வேறு இருந்தாலும் Tuckman (1965) நிலை மாதிரி தான் அதிகம் பரிந்துரைக்கப்படுகிறது. இதன்படி பின்வரும் ஐந்து நிலைகளில் ஒருகுழு உருவாகுகிறது.
- **உருவாக்கம்**: இந்நிலையில் அனைவரும் தங்கள் தனிப்பட்ட பங்கு மற்றும் சக அணிஉறுப்பினர்கள் பிரமுகர்கள் தீர்மானிக்கமுயற்சிக்கப்படும். பெரும்பாலும்ஏற்றுக்கொள்ளக்கூடியதாக நடுநிலையுடன் அறியப்படாத விஷயங்களை தேடத் தொடங்கும்.
- **கலந்தாய்வு**: நிலையான ஒற்றுமை சேர்ந்தப்பின் அவரவர் எல்லைகளை ஆராய தொடங்குகிறார். பிறகு கலந்தாய்வு ஏற்படுகிறது. குழப்பம், மோதல்கள் மற்றும் உற்சாகம் போன்ற நிகழ்வுகளை பொதுவானவை
- **சட்டமிடல்**: குழுக்களில் கலந்தாய்வு முடிந்து குழப்பங்கள் முடிந்தப்பின், விதிகள் மற்றும் பங்குஉரிமைகள் தீர்மானிக்கபடுகிறது.
- **செயல்வடிவம்**: குழு தனது இலக்கை நோக்கி செயல்படத் தொடங்கும். உறுப்பினர்களின் பங்களிப்பு உச்ச நிலையில் இருக்கும்.
- **ஒத்தி வைப்பு**:சிறிய பணிகளுக்காக தொடங்கப்பட்ட அல்லது நிறைவு பெற்ற இலக்கு வந்தவுடன் குழுக்கள் பிரிவு நடைபெறும். அவரவர் அனுபவித்த நன்மைகளின் அடிப்படையில் உறுப்பினர்களின் மனநிலை வெவ்வேறாகயிருக்கும். இதுவே கடைசி நிலையாகும்.
# குழு நடத்தை

## குழுவகைகள்

செயல்படும் வேலைகளின் அடிப்படையில் கீழ்க்கண்ட வகையில் பிரிக்கலாம்.  
- **உற்பத்திக் குழுக்கள்** - முதல் நிலை ஊழியர்களைக் கொண்ட குழு. சுயக்கட்டுப்பாடுடனும் உற்பத்தி செய்து இயங்கும்.
- **சேவை குழுக்கள்** வானஊர்த்தி சேவை, தொலைதொடர்பு சேவை மையம், போன்ற வாடிக்கையாளர்களைப் பொறுத்து ஒரே வேலையை மறுமுறையும் செய்யும் குழுக்கள்
- **நிர்வாகக் குழுக்கள்** நிர்வாகிகள் கொண்டு பல நிலை ஊழியர்களை மேர்பார்வையிடும் குழுக்கள்
- **திட்டக் குழுக்கள்** பல நிலை உறுப்பினர்கள் ஒரு குறிப்பிட்ட காலம் வரை ஒரே குறிக்கோளுடன் செயல்படும் குழுக்கள்
- **செயல் மற்றும் இயக்கக் குழுக்கள்** தனித் திறன் கொண்ட நபர்களால் இயக்கப்படும் குழுக்கள். பொதுவாக இசைக் குழுக்கள், மருத்துவ சிகிச்சிக் குழுக்கள் எனலாம்..
- **ஆலோசனைக் குழுக்கள்** வெளியாட்கள் கொண்டு அறிவுரைகள் பெறும் பொருட்டு உருவான குழுக்கள்.
# குழு நடத்தை

## குழுவின் கட்டமைப்பு

குழு என்பது கும்பலாகயில்லாமல் கட்டமைக்கப்பட்ட தொகுதிகளை உடையது. பதவிகள், சட்டங்கள், மதிப்பு, எண்ணிக்கை, கலப்பு, கொள்கை என்று பல கட்டமைப்புகள் கொண்டது. ஒவ்வொன்று குழுவின் நடத்தையை தீர்மானிக்கும்.
- **பதவி (Roles)**: தலைமைப் பதிவியோ அல்லது இதர பொறுப்புகளில் இருப்பவர்களின் நடத்தை குழு நடத்தையை பாதிக்கும். பொறுப்புணர்தல் (Role identity), பொறுப்பறிவு (Role Perception), பொறுப்பு எதிர்பார்ப்பு (Role Expectation), பொறுப்பு தெளிவு (Role conflict) போன்றவைகள் ஒவ்வொருக்கொருவர் மாறுபடும்
- **சட்டம் (Norms)**: குழுவிற்கென்றுயிருக்கும் தனியான சட்டதிட்டங்கள் மூலம் குழு நடத்தை பாதிக்கும். அதிகாரப்பூர்வ சட்டங்களும் அதிகாரப்பூர்வமற்ற சட்டங்களும் உண்டு.
- **மதிப்பு (Status)**: ஒரு குழுவிற்கு அல்லது குழுவினருக்கு மற்றவர்கள் அளிக்கப்படும் அந்தஸ்து. இந்த மதிப்பின் மூலம் குழுவின் நடத்தைகள் மாறுபடும்.
- **எண்ணிக்கை (size)**: குழுவினரின் என்னிக்கைகைப் பொறுத்து குழுவின் நடத்தை அமையும். ஆய்வின் படி சிறிய குழுக்கள் பெரிய குழுக்களைவிட விரைவாக செயல்படும். எண்ணிக்கை அதிகமாவதன் மூலம் சமூக சோம்பல் உருவாகவும் வாய்ப்புள்ளது.
- **கலப்பு (composition)**: ஒரு குழுவில் உள்ள உடபிரிவினர்களின் அடிப்படையில் குழு நடத்தை அமையும். பாலினம், வயது, கல்வி, முதலிய பாகுபாடுகளில் எவை அதிகமாக குழுவில் உள்ளதோ அவற்றின் நடத்தை அதிகளவு குழு நடத்தையாக வெளிப்படும்.
# சமூக சோம்பல்

**சமூக சோம்பல்** (Social Loafing) என்பது சமூக உளவியலில், பெரிய குழுக்களில் இருக்கும் போது அதன் உறுப்பினர்கள் குறைவாக பங்களிக்கும் ஒரு நிகழ்வு ஆகும். பல உளவியல் காரணங்களால் உறுப்பினர்கள் தங்கள் பங்களிப்பை முழுமையாக அளிப்பதில்லை. பெரிய குழு என்பதால் வேலையின் அளவை கணக்கிட முடியாது என்ற மனப்போக்கும் ஒரு காரணமாகும். இதனால் குழு நடத்தை பாதிக்கப்படும்.
# குழு நடவடிக்கை

**குழு நடவடிக்கை** (Group Action) என்பது சமூகவியலில், ஒரு குழுவாக சேர்ந்து ஒரே நேரத்தில் பொதுவான குறிக்கோளுடன் ஒருங்கிணைந்து செயலாற்றும் நிலை எனப்படும். பொதுவாக குழு நடத்தையின் பலனாக குழு நடவடிக்கை அமையும்.  
வெகுமக்கள் நடவடிக்கை எனப்படுவது ஒருங்கிணைப்பில்லாமல் நடக்கும் குழு செயல் ஆகும்.
# வெகுமக்கள் நடவடிக்கை

**வெகுமக்கள் நடவடிக்கை**(Mass Action) என்பது சமூகவியலில், ஆங்காங்கே பலர் ஒரே .நேரத்தில் பொதுவான குறிக்கோளுடன் ஒருங்கிணைப்பில்லாமல் செயலாற்றும் நிலை எனப்படும். எடுத்துக்காட்டாக, வங்கி கடன்முறிவு ஆனதாக செய்தி வந்தவுடன், மக்கள் கூட்டமாக வந்து பணத்தை திரும்ப எடுக்கும் செயலைக் குறிப்பிடலாம்.  
குழு நடவடிக்கை எனப்படுவது ஒருங்கிணைப்புடன் நடக்கும் குழு செயல் ஆகும்.
# புருஸ் லாம்ப்

**புருஸ் லாம்ப் ** (*Bruce Lamb*, பிறப்பு: ஆகத்து 25 1878, இறப்பு: மார்ச்சு 21 1932 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1898-1901ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# புருஸ் லாம்ப்

## வெளி இணைப்பு

புருஸ் லாம்ப் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# சார்ல்ஸ் லாம்ப்

** சார்ல்ஸ் லாம்ப் ** (*Charles Lamb *, பிறப்பு: செப்டம்பர் 16 1962), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1994-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# சார்ல்ஸ் லாம்ப்

## வெளி இணைப்பு

சார்ல்ஸ் லாம்ப் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# வில் ஜெபர்சன்

**வில் ஜெபர்சன் ** (*Will Jefferson *, பிறப்பு: அக்டோபர் 25 1979 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 117 முதல்தரத் துடுப்பாட்டப் போட்டிகளிலும், 101 ஏ-தரத் துடுப்பாட்டப் போட்டிகளிலும், 69 இருபதுக்கு -20 போட்டிகளிலும் கலந்து கொண்டுள்ளார். 2000-2011 ஆண்டுகளில், முதல்தரத் துடுப்பாட்டப் போட்டிகளில் பங்குகொண்டார்.
# வில் ஜெபர்சன்

## வெளி இணைப்பு

வில் ஜெபர்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# ரிச்சர்ட் ஜெபர்சன்

**ரிச்சர்ட் ஜெபர்சன் ** (*Richard Jefferson *, பிறப்பு: ஆகத்து 15 1941 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 94 முதல்தர துடுப்பாட்டப் போட்டிகளிலும், 12 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1961-1969 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரிச்சர்ட் ஜெபர்சன்

## வெளி இணைப்பு

ரிச்சர்ட் ஜெபர்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# வில்லியம் ஜெப்ரீஸ்

**வில்லியம் ஜெப்ரீஸ் ** *William Jefferies *, பிறப்பு: சூலை 1 1777, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1803 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# வில்லியம் ஜெப்ரீஸ்

## வெளி இணைப்பு

வில்லியம் ஜெப்ரீஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# ஜான் லாம்ப்

**ஜான் லாம்ப் ** (*John Lamb *, பிறப்பு: மே 3 1912, இறப்பு: பிப்ரவரி 5 1993 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டிகளில் கலந்து கொண்டுள்ளார். 1934-1938 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் லாம்ப்

## வெளி இணைப்பு

ஜான் லாம்ப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# நிக் லாம்ப்

**நிக் லாம்ப் ** (*Nick Lamb *, பிறப்பு: நவம்பர் 9 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 2005-2007 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# நிக் லாம்ப்

## வெளி இணைப்பு

நிக் லாம்ப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# டிமொதி லாம்ப்

** டிமொதி லாம்ப் ** (*Timothy Lamb *, பிறப்பு: நவம்பர் 18 1976), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1998-2004 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# டிமொதி லாம்ப்

## வெளி இணைப்பு

டிமொதி லாம்ப் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# எம். குலசேகரன்

**எம். குலசேகரன் த/பெ வீ. முருகேசன்** (ஆங்கிலம்: *M. Kula Segaran*, சீனம்: 古拉; பிறப்பு: 10 ஆகஸ்ட் 1957) ஒரு மலேசிய அரசியல்வாதியும் வழக்கறிஞரும் ஆவார். பரவலாகக் குலா என்று அழைக்கப்படும் இவர், டிசம்பர் 2023 முதல் பிரதமர் அன்வார் இப்ராகிம் தலைமையிலான ஒற்றுமை அரசாங்கத்தில், சட்டம் மற்றும் நிறுவனச் சீர்திருத்தங்களுக்கான பிரதமர் துறைத் துணை அமைச்சராகப் பதவி வகித்து வருகிறார். இவர் 2004-ஆம் ஆண்டு முதல் ஈப்போ ஈப்போ பாராட் மக்களவைத் தொகுதியின் மக்களவை உறுப்பினராகவும் உள்ளார்.  
முன்னதாக, 2018 முதல் 2020 வரை பிரதமர் மகாதீர் முகமது தலைமையிலான பாக்காத்தான் ஹரப்பான் நிர்வாகத்தில் மனிதவள அமைச்சராகப் பணியாற்றினார். அமைச்சரவை அமைச்சராகப் பணியாற்றிய பிறகு, மீண்டும் துணை அமைச்சராகப் பதவியேற்ற சில மூத்த அரசியல்வாதிகளில் இவரும் ஒருவர். இவர் ஜனநாயக செயல் கட்சியின் (DAP) தேசியத் துணைத் தலைவராகவும் பதவி வகித்துள்ளார். 1997 முதல் 1999 வரை தெலுக் இந்தான் நாடாளுமன்ற உறுப்பினராகவும் இருந்துள்ளார். பிப்ரவரி 2025-இல், கட்சித் தலைமையில் இளைய தலைமுறையினருக்கு வாய்ப்பளிக்க விரும்புவதாகக் கூறி, உட்கட்சித் தேர்தலில் தாம் போட்டியிடப்போவதில்லை என்று அறிவித்தார்.  
ஓர் இரப்பர் தோட்டத் தொழிலாளரின் மகனாகப் பிறந்த குலசேகரன், தனது அயராத உழைப்பினால் அரசியலில் உயர்ந்த நிலையை அடைந்தவர். இவர் மலேசிய இந்தியர், மலேசிய சீனர் மற்றும் பூர்வகுடி மக்களின் (Orang Asli) உரிமைகளுக்காகக் குரல் கொடுக்கும் ஒரு போராட்டவாதியாகவும் அறியப்படுகிறார். சீனர்கள் பெரும்பான்மையாக வாழும் ஈப்போ பாராட் தொகுதியில், ஜனநாயக செயல் கட்சியின் சார்பில் தொடர்ந்து வெற்றி பெற்று வருவது இவரது குறிப்பிடத்தக்க அரசியல் சாதனையாகக் கருதப்படுகிறது.
# எம். குலசேகரன்

## வாழ்க்கைக் குறிப்பு

எம். குலசேகரன் மலேசியாவில் பிரபலமான ஒரு வழக்குரைஞர். இவர் 1980ஆம் ஆண்டில் இங்கிலாந்தில் உள்ள ’லிங்கன்ஸ் இன்’ (lincoln's Inn) எனும் சட்டக் கல்லூரியில் சட்டம் பயின்றார். 1983 ஆகஸ்டு மாதம் 29 ஆம் தேதி மலேசிய வழக்குரைஞர் மன்றத்தில் பதிவு செய்யப்பட்டார்.பேராக் மாநிலத்தின் தலைநகரான ஈப்போவில் சட்ட நிறுவனத்தையும் நடத்தி வருகின்றார். மலேசிய இந்தியர்கள் தாங்கள் பிறந்த மண்ணில் மூன்றாம் தர மக்களாக நடத்தப் படுவதைக் கண்டு மனம் கலங்கிய எம். குலசேகரன் அவர்களுக்கு உதவிகள் செய்ய வேண்டும் என்று அரசியலில் ஈடுபட்டார்.
# எம். குலசேகரன்

## அரசியல் வாழ்க்கை

மலேசியாவின் எதிர்கட்சிகளில் ஒன்றான ஜனநாயக செயல் கட்சியுடன் தன்னை ஐக்கியப்படுத்திக் கொண்ட எம். குலசேகரன், 1995 ஆம் ஆண்டு பொதுத் தேர்தலில் பேராக் மாநில சட்டமன்றத்திற்கு ஈப்போ, தாமான் கேனிங் தொகுதியில் போட்டியிட்டு தோல்வி அடைந்தார். இருப்பினும் 1997 மே மாதம் நடைபெற்ற தெலுக் இந்தான் தொகுதியின் நாடாளுமன்ற இடைத் தேர்தலில் 2,916 வாக்குகள் அறுதிப் பெரும்பான்மையில் வெற்றி பெற்றார். முதன்முறையாக நாடாளுமன்ற உறுப்பினர் ஆனார். அந்தத் தொகுதியின் மக்களுக்கு பல அரிய சேவைகளைச் செய்தார்.
# எம். குலசேகரன்

## அரசியல் வாழ்க்கை

### தமிழ்ப் பள்ளிக்கூடங்களுக்கு உதவி

தமிழ்ப் பள்ளிக்கூடங்களுக்கு நிறைய உதவிகளை வழங்கினார். தெலுக் இந்தான் பகுதியில் வாழ்ந்த இந்தியர்கள் பெரும்பாலானவர்கள் படிப்பறிவு குறைந்தவர்களாக இருந்தார்கள். அதனால் பலர் அடையாள அட்டைகள், குடியுரிமைகள் இல்லாமல் இருந்தனர். தன்னுடைய அரசியல் பலத்தைப் பயன்படுத்தி நூற்றுக்கணக்கான இந்தியர்களுக்கு அடையாள அட்டைகள், குடியுரிமைகள் பெற்றுத் தந்தார். 1999ஆம் ஆண்டு நடைபெற்ற பொதுத் தேர்தலில் அவர் தோல்வி அடைந்தார்.
# எம். குலசேகரன்

## அரசியல் வாழ்க்கை

### குலசேகரன் அலுவலகம் உடைப்பு

2004ஆம் ஆண்டு நடைபெற்ற பொதுத் தேர்தலில் பேராக் மாநிலத்தின், மேற்கு ஈப்போ நாடாளுமன்றத் தொகுதியில் போட்டியிட்டு வெற்றி பெற்றார். இந்தத் தொகுதியில் 78 விழுக்காடினர் சீனர்கள் ஆகும். சீனர்களின் முழுமையான ஆதரவைப் பெற்று சாதனை படைத்தார். 2008ஆம் ஆண்டு பொதுத் தேர்தலிலும் அதே தொகுதியில் போட்டியிட்டு வெற்றி பெற்றார். தேர்தல் நடந்து முடிந்த பிறகு, ஒருமுறை அவருடைய அலுவலகம் உடைக்கப்பட்டு சில முக்கியமான சட்டப் பத்திரங்களும் பணமும் களவாடப்பட்டன. அரசியலுக்கும் தன்னுடைய அலுவலகம் உடைக்கப் பட்டதற்கும் தொடர்பு இல்லை என்று எம்.குலசேகரன் உறுதிப் படுத்தினார்.
# எம். குலசேகரன்

## பள்ளி ஆசிரியர் இந்திராகாந்தி வழக்கு

இந்திராகாந்தி என்பவர் ஒரு பள்ளி ஆசிரியர். இவருடைய கணவர் இந்து சமயத்தில் இருந்து இஸ்லாமிய சமயத்திற்கு மதம் மாறினார். தன் பெயரை முகமட் ரிசுவான் அப்துல்லா என்று மாற்றிக் கொண்டார். பின்னர், இந்திரா காந்தி வீட்டில் இல்லாத நேரத்தில் அவருடைய வீட்டிற்கு வந்து தன் இரு பிள்ளைகளை மதமாற்றம் செய்து பெயர்களையும் மாற்றினார்.  
கடைசியாக, தன் மூன்றாவது மகளையும் கடத்திச் சென்று மதமாற்றம் செய்ய முயற்சி செய்தார். அதனால், ஷரியா சட்டப்படி, பிள்ளைகள் அனைவரும் தகப்பனாரின் பராமரிப்பின் கீழ் வருவார்கள் என்று தீர்ப்பு வழங்கப்பட்டது. அநதத் தீர்ப்பை எதிர்த்து இந்திராகாந்தி, ஈப்போ உயர்நீதிமன்றத்தில் வழக்கு தொடர்ந்தார்.  
தன்னுடைய குழந்தைகளை தன் அனுமதி இல்லாமல் மதமாற்றம் செய்வதற்கு எவருக்கும் உரிமை இல்லை என்று வழக்கு தொடரப்பட்டது. இந்திராகாந்தியின் சார்பில் வழக்குரைஞர் எம். குலசேகரன் வாதாடினார். இந்த வழக்கு மலேசிய மக்களின் கவனத்தையும், அரசியல், நீதித்துறைகளைச் சார்ந்தவர்களின் கவனத்தையும் பெரிதும் ஈர்த்தது. இறுதியில் குழந்தைகளை வளர்க்கும் பொறுப்பு தாயாரைச் சேரும் என்று ஈப்போ நீதிமன்றம் முடிவு செய்தது.
# எம். குலசேகரன்

## இந்துக் கோயில்கள் உடைப்பு

மலேசியாவில் இந்துக் கோயில்கள் உடைக்கப் படுவதை எதிர்த்து பல போராட்டங்கள் நடைபெற்றுள்ளன. அவற்றில் குலசேகரன் கலந்து கொண்டு தன்னுடைய ஆதரவுகளை வழங்கி வந்துள்ளார். மலேசியாவில் உள்ள இந்தியர்களுக்கு சமய, மொழி, கலாசார உரிமைகள் வழங்கப்பட வேண்டும் என்று 2007 ஆம் ஆண்டு நவம்பர் மாதம் கோலாலம்பூரில் மாபெரும் அமைதிப் பேரணி நடைபெற்றது. மலேசிய இந்தியர்களுக்கு பொருளாதார வகைகளில் சம உரிமைகள் வழங்கப்பட வேண்டும் என்று கோரிக்கைகள் வைக்கப்பட்டன.  
அந்தப் பேரணியில் எம்.குலசேகரன் கலந்து கொண்டு ஆதரவு வழங்கினார். அதைப்பற்றி நாடாளுமன்றத்தில் விவாதிக்க அனுமதி கேட்ட போது அவருடைய மனு முற்றாக மறுக்கப்பட்டது. இலங்கையில் தமிழர்களுக்கு இழைக்கப்படும் அநீதிகளுக்கு எதிராகவும் அவர் குரல் எழுப்பி வருகிறார்.
# எம். குலசேகரன்

## இந்துக் கோயில்கள் உடைப்பு

### நாடாளுமன்றத்தில் தடை

மலேசிய மக்களவையில் இந்தியர்களின் பிரச்னைகளைப் பற்றிப் பேசும்போது பல முறை ஆளும் கட்சியினரால் இவர் கேலி செய்யப்பட்டுள்ளார். கீழ்த்தரமான சொற்களினால் வேதனைப்படுத்தப் பட்டுள்ளார். ஒருமுறை அவர் நாடாளுமன்றத்தில் ‘வேசைக்குப் பிறந்தவனே’ என்றும் திட்டப்பட்டிருக்கிறார். ஏசுபவர்கள் ஏசிவிட்டுப் போகட்டும். நான் என் கடமையைச் செய்து கொண்டே இருப்பேன்’ என்று சொன்னார் குலசேகரன்.  
2007 ஆம் ஆண்டு துணை சபாநாயகரின் கட்டளையை மீறிச் சபாநாயகர், துணைசபாநாயகர்களின் சம்பள உயர்வைப் பற்றித் தொடர்ந்து பேசிக் கொண்டு இருந்ததால் குலசேகரன் நாடாளுமன்றத்தில் இருந்தே வெளியேற்றம் செய்யப்பட்டார். நான்கு நாட்கள் அவர் நாடாளுமன்றத்தின் முகப்பு அறையிலேயே உட்கார்ந்து தன் பணிகளைச் செய்தார்.
# எம். குலசேகரன்

## கைது

2008ஆம் ஆண்டு பொதுத் தேர்தலில் 'பாக்காத்தான் ராக்யாட்' எனும் மலேசிய மக்கள் கூட்டணி, பேராக் மாநிலத்தைக் கைப்பற்றியது. மலேசியா சுதந்திரம் அடைந்ததில் இருந்து ஆளும் பாரிசான் நேசனல் கட்சியின் வசம் இருந்து வந்த பேராக் மாநிலம் முதல் முறையாக எதிர்க்கட்சிகளிடம் கை மாறியது. ஏறக்குறைய 10 மாதங்கள் மக்கள் கூட்டணி, பேராக் மாநிலத்தை ஆட்சி செய்தது.  
2009ஆம் ஆண்டு பிப்ரவரி மாதம் மக்கள் கூட்டணியைச் சேர்ந்த மூனறு சட்டமன்ற உறுப்பினர்கள் கட்சி மாறினர். அதனால், மக்கள் கூட்டணி வீழ்ச்சியுற்றது. பாரிசான் நேசனல் கட்சியின் புதிய அரசாங்கம் பதவிக்கு வந்தது. இந்தக் கட்டத்தில், மக்கள் கூட்டணியின் இதர சட்டமன்ற உறுப்பினர்கள் உண்ணாவிரத மறியல் செய்தனர். அந்த உண்ணாவிரதத்தில் கலந்து கொண்ட குலசேகரன் அவர்களும், பேராக் மாநில சட்டமன்ற சபாநாயகர் சிவகுமார் அவர்களும் கைது செய்யப்பட்டு காவலில் வைக்கப்பட்டனர்.
# எம். குலசேகரன்

## அண்மைய நிலவரங்கள்

2013 பொதுத் தேர்தலில் எம். குலசேகரன், பினாங்கு துணை முதல்வர் பதவிக்கு ஆர்வப் பட்டதாக ஆருடங்கள் சொல்லப் பட்டன. அவற்றை அவர் வன்மையாக மறுத்தார். 'தற்சமயம் பினாங்கு துணை முதல்வர் பதவியில் இருக்கும் பேராசிரியர் இராமசாமி பழனிச்சாமி மிக சிறப்பாகச் செயல்பட்டு வருகிறார். அப்பதவியில் அவர் நீடிக்க வேண்டும் என்பதில் உறுதியாக இருக்கிறேன்' என்று கூறினார்.
# எம். குலசேகரன்

## தேர்தல் முடிவுகள்

<>
**மக்களவை|மலேசியா நாடாளுமன்றம்: தெலுக் இந்தான், பேராக்**  
| 1997 | (ஜ.செ.க) | 15,007 | 55% | சீய் சி சோக் (கெராக்கான்) | 12,091 | 45% | } |
| --- | --- | --- | --- | --- | --- | --- | --- |
</>
**'''மக்களவை|மலேசியா நாடாளுமன்றம்: P65 ஈப்போ பாராட், பேராக்**  
| மலேசியத் தேர்தல் 1999 | (ஜ.செ.க) | 21,477 | 45% | **ஹொ சியோங் சிங்** (ம.சீ.ச) | 25,155 | 55% |  |
| --- | --- | --- | --- | --- | --- | --- | --- |
| மலேசியத் தேர்தல் 2004 | (ஜ.செ.க) | 22,935 | 50% | ஹொ சியோங் சிங் (ம.சீ.ச) | 22,337 | 48% |  |
| மலேசியப் பொதுத் தேர்தல், 2008 | (ஜ.செ.க) | 32,576 | 65% | இக் பூய் ஹோங் (ம.சீ.ச) | 17,042 | 34% |  |
| மலேசியப் பொதுத் தேர்தல், 2013 | (ஜ.செ.க) | 45,420 | 73% | செங் வெய் இய் (ம.சீ.ச) | 16,382 | 26% |  |
| மலேசியப் பொதுத் தேர்தல், 2018 | (ஜ.செ.க) | 55,613 | 83.78% | செங் வெய் இய் (ம.சீ.ச) | 9,889 | 16.22% | } |
# ஜனநாயக செயல் கட்சி

**ஜனநாயக செயல் கட்சி** <small>அல்லது</small> **ஜசெக** (ஆங்கிலம்: *Democratic Action Party* (**DAP**); மலாய்: *Parti Tindakan Demokratik*; சீனம்: 民主行动党) என்பது மலேசியாவின் முக்கிய மூன்று எதிர்க் கட்சிகளில் ஒன்றாகும். 2015ஆம் ஆண்டில் அமாணா (தேசிய நம்பிக்கை கட்சி)யும், ஜனநாயக செயல் கட்சியும், மக்கள் நீதிக் கட்சியும் ஒன்றிணைந்து, பாக்காத்தான் அரப்பான் கூட்டணியை உருவாக்கின.  
பாக்காத்தான் அரப்பான் கூட்டணியின் நான்கு கூறுக் கட்சிகளில் ஒன்றாக இந்தக் கட்சி, 2018 மலேசியப் பொதுத் தேர்தலில் பாரிசான் நேசனல் கூட்டணியைத் தோற்கடித்து நடுவண் அரசாங்கத்தை அமைத்தது. இதற்கு முன்னர் இந்தக் கட்சி 53 ஆண்டுகள் எதிர்க்கட்சியாக இயங்கியது.  
ஆயினும், பாக்காத்தான் அரப்பான் கூட்டணி அதன் முதல் பதவிக் காலத்தை முடிப்பதற்கு முன்பு, அதன் பங்காளிக் கட்சிகள் கூட்டணியில் இருந்து விலகின. அதனால், பாக்காத்தான் அரப்பான் கூட்டணி 22 மாதங்களுக்குப் பிறகு அதிகாரத்தை இழந்தது. இதுவே 2020 மலேசிய அரசியல் நெருக்கடிக்கும் வழிவகுத்தது. பாக்காத்தான் அரப்பான் கூட்டணியின் ஒரு பகுதியாக இருந்த ஜசெக மீண்டும் ஆட்சிக்கு வந்தது. பெரும்பான்மை இல்லாமல் இருந்தாலும், அது தன் அரசியல் போட்டியாளர்களுடன் இணைந்து, மலேசியாவில் ஓர் ஒற்றுமை அரசாங்கத்தை அமைத்தது.
# ஜனநாயக செயல் கட்சி

## பொது

அண்மைய தேர்தல்களில், முன்பு ஆளும் கட்சியாக விளங்கிய பாரிசான் நேசனல் கூட்டணிக்கு, இந்த பாக்காத்தான் அரப்பான் கூட்டணி கடும் சவால்களைக் கொடுத்து வருகின்றது. *மலேசியர்களுக்கு மலேசியா* எனும் கொள்கையின் அடிப்படையில், மலேசியாவில் உள்ள பல்வேறு இனங்கள், சமயங்கள், கலாசாரங்களை ஒன்றிணைக்கும் முயற்சியில் ஜனநாயக செயல் கட்சி தீவிரமாக ஈடுபட்டு வருகின்றது.  
மக்களாட்சியைப் பேணி மலேசிய மக்கள் அனைவருக்கும் சரிசமமான வாய்ப்புகளும் வசதிகளும் வழங்கப்பட வேண்டும் என்று இந்தக் கட்சி போராடி வருகின்றது. இக்கட்சியின் கோட்டைகளாக பினாங்கு, பேராக் மாநிலங்களும் கோலாலம்பூர் கூட்டரசுப் பகுதியும் விளங்குகின்றன.
# ஜனநாயக செயல் கட்சி

## வரலாறு

1965-ஆம் ஆண்டில் மலேசியாவில் இருந்து சிங்கப்பூர் வெளியேற்றப்பட்ட சிறிது காலத்திலேயே, மலாயாவில் இயங்கி வந்த சிங்கப்பூர் மக்கள் செயல் கட்சியும் *(People's Action Party)* மலாயாவில் இருந்து வெளியேறியது. அதன் பின்னர், மக்கள் செயல் கட்சியின் துணைத் தலைவர்களாக இருந்த சென் மான் கின் மற்றும் தேவன் நாயர் ஆகியோரால் 1965-இல் ஜனநாயக செயல் கட்சி நிறுவப்பட்டது.  
ஐக்கிய மலாய் தேசிய அமைப்பு என்று அழைக்கப்படும் அம்னோ தலைமையிலான மத்திய அரசாங்கத்திற்கும் சிங்கப்பூர் மக்கள் செயல் கட்சிக்கும் இடையே ஏற்பட்ட தீவிர கருத்து வேறுபாடுகளே சிங்கப்பூர் வெளியேற்றத்திற்கு காரணமாக இருந்தன. அந்தக் கட்டத்தில் அம்னோ கட்சி, மலாய்க்காரர்களின் பிரபுத்துவம் *(Malay Supremacy / Malay Overlordship)*; மற்றும் மலாய் இன தேசியவாதத்திற்கும் *(Malay Racial Nationalism)* ஆதரவாக இருந்தது.  
2018 மலேசியப் பொதுத் தேர்தலில், இந்தக் கட்சி அதன் பங்காளிக் கட்சியான மக்கள் நீதிக் கட்சியின் பதாகையின் கீழ் 47 மக்களவைத் தொகுதிகளிலும் 104 மாநிலத் தொகுதிகளிலும் போட்டியிட்டு, 42 மக்களவைத் தொகுதிகள்; மற்றும் 102 மாநிலத் தொகுதிகளில் வெறி பெற்றது.
# ஜனநாயக செயல் கட்சி

## இந்தியர்த் தலைவர்கள்

### இராமசாமி பழனிச்சாமி

பேராசிரியர் இராமசாமி பழனிச்சாமி மலேசியாவின் பினாங்கு மாநிலத் துணை முதல்வர்; மற்றும் ஜனநாயக செயல் கட்சியின் பினாங்கு பிறை சட்டமன்றத் தொகுதியின் உறுப்பினர் ஆவார்.  
2008-ஆம் ஆண்டு நடைபெற்ற மலேசியப் பொதுத் தேர்தலில், பேராசிரியர் இராமசாமி ஜனநாயக செயல் கட்சியின் சார்பில் பினாங்கு பத்து காவான் நாடாளுமன்றத் தொகுதியிலும், பிறை சட்டமன்றத் தொகுயிலும் போட்டியிட்டு வெற்றி பெற்றார். பத்து காவான் நாடாளுமன்றத் தொகுதியில், அவர் அப்போதைய பினாங்கு முதலமைச்சர் கோ சு கூன்னைத் தோற்கடித்தார். பேராசிரியர் இராமசாமி, தற்சமயம் ஜனநாயக செயல் கட்சியின் துணைப் பொதுச் செயலாளர் பதவியை வகித்து வருகிறார்.
# ஜனநாயக செயல் கட்சி

## இந்தியர்த் தலைவர்கள்

### சிவகுமார் வரதராஜன்

வி. சிவகுமார் என அழைக்கப்படும் சிவகுமார் வரதராஜன் மலேசியாவின் ஜனநாயக செயல் கட்சியின் பேராக் பத்து காஜா தொகுதியின் நாடாளுமன்ற உறுப்பினர் ஆவார். இவர் பேராக் மாநிலத்தின் முன்னாள் சபாநாயகரும் ஆவார். 2008-ஆம் ஆண்டு பொதுத் தேர்தலுக்குப் பின், பேராக் மாநிலத்தை ஆட்சி செய்து வந்த பாக்காத்தான் ராக்யாட், இவரை பேராக் மாநிலச் சட்டமன்றத்தின் சபாநாயகராக்கியது.  
மலேசிய அரசியல் வரலாற்றில், தமிழர் ஒருவர் மலேசிய மாநிலத்தின் சபாநாயகர் பதவியை வகிப்பது அதுவே முதல் முறையாகும். தற்சமயம் கட்சியின் அனைத்துலகச் செயலாளர் பதவியை வகித்து வருகிறார்.
# ஜனநாயக செயல் கட்சி

## இந்தியர்த் தலைவர்கள்

### எம். குலசேகரன்

எம். குலசேகரன் 2008-ஆம் ஆண்டு நடைபெற்ற மலேசியப் பொதுத் தேர்தலில், பேராக் மாநிலத்தின், மேற்கு ஈப்போ நாடாளுமன்றத் தொகுதியில், மலேசிய சீனர் சங்கத்தைச் சேர்ந்த இக் பூய் ஹோங் (Yik Phooi Hong) என்பவரை எதிர்த்துப் போட்டியிட்டு வெற்றி பெற்றார். எம். குலசேகரன் ,ஜனநாயக செயல் கட்சியின் தேசியத் உதவித் தலைவர் ஆவார்.
# ஜனநாயக செயல் கட்சி

## இந்தியர்த் தலைவர்கள்

### கஸ்தூரி பட்டு

2013 மலேசிய பொதுத் தேர்தலில், பேராசிரியர் இராமசாமி நாடாளுமன்றத்திற்கு போட்டியிடவில்லை. அவருக்குப் பதிலாக ஜனநாயக செயல் கட்சியின் கஸ்தூரி பட்டு பினாங்கு பத்து காவான் நாடாளுமன்றத்திற்குப் போட்டியிட்டு வெற்றி பெற்றார். இவர் மலேசிய நாடாளுமன்றத்தில், எதிர்க்கட்சியைச் சார்ந்த முதல் தமிழ்பெண் ஆவார்.
# ஜனநாயக செயல் கட்சி

## காணொளிகள்

- புவா பாலா கிராமத்தை பற்றி பினாங்கு துணை முதலமைச்சர் இராமசாமி பழனிச்சாமியின் பேச்சு -
- பிறை வாழ் தமிழ் இளைஞர்களிடம் பினாங்கு துணை முதலமைச்சர் இராமசாமி பழனிச்சாமியின் பேச்சு -
# திருவிளக்கு வழிபாடு

**திருவிளக்கு வழிபாடு** என்பது இந்து மதத்தில் இடம்பெறும் ஒரு வழிபாட்டு முறையாகும். இறைவனை ஒளிவடிவாக உருவகித்து நலன்களை வேண்டி நடத்தப்படும் வழிபாடு திருவிளக்கு வழிபாடாகும்.
# திருவிளக்கு வழிபாடு

## வழிபாட்டு முறைகளும் நம்பிக்கைகளும்

### ஏற்ற நாள் நேரம்

பொதுவாக பவுர்ணமி மற்றும் அமாவாசை நாட்களில் திருவிளக்கு வழிபாடு செய்வது மிகச்சிறந்த நற்பலன்களைத் தரவல்லது என நம்பப்படுகிறது. தமிழ் மாதங்களில் 12 மாதங்களிலும் திருவிளக்கு வழிபாடு நடத்தப்படும். அந்தந்த மாதங்களில் ஒவ்வொரு பலன்கள் கிடைக்கும் என்பது நம்பிக்கையாகும்
# திருவிளக்கு வழிபாடு

## வழிபாட்டு முறைகளும் நம்பிக்கைகளும்

### பின்பற்ற வேண்டிய முறைகள்

1. திருவிளக்குகளை நன்றாக கழுவி அதனை சுத்தமான தாம்பாளம் அல்லது பலகையில் மட்டுமே வைக்கவேண்டும்.
1. திருவிளக்கு வழிபாட்டின் போது எவர்சில்வர் விளக்குகளை பயன்படுத்தக் கூடாது. பித்தளை, வெண்கல விளக்குகள் மட்டுமே பயன்படுத்த வேண்டும்; பின்னமடைந்த (உடைந்த, கீறல் விழுந்த) விளக்குகளை பயன்படுத்தக் கூடாது.
# திருவிளக்கு வழிபாடு

## வழிபாட்டு முறைகளும் நம்பிக்கைகளும்

### திருவிளக்கேற்றும் பலன்கள்

- ஒரு முகம் முதல் ஐந்து முகம் வரை ஏற்றினால் அதற்குரிய நற்பலன்கள் உண்டாகும் என்பது நம்பிக்கையாகும்.
# திருவிளக்கு வழிபாடு

## வழிபாட்டு முறைகளும் நம்பிக்கைகளும்

### திருவிளக்கில் பொட்டு வைக்கும் முறை

திருவிளக்கு வழிபாட்டுக்கு எடுத்துக்கொள்ளும் குத்துவிளக்கில் எட்டு இடங்களில் பொட்டு வைப்பர். உச்சியில் ஒரு பொட்டு, அதனை அடுத்து கீழே சூரியன், சந்திரன், அக்னி ஆகிய மூன்று சக்திகளைக் குறிக்கும் பொருட்டு மூன்று பொட்டுக்கள், அதனையடுத்து தேவியின் கைகளாக கருதி இரண்டு பொட்டுக்கள், மற்றும் திருவடியில் ஒன்று என எட்டு பொட்டுக்கள் வைப்பர்.
# திருவிளக்கு வழிபாடு

## வழிபாட்டு முறைகளும் நம்பிக்கைகளும்

### திருவிளக்கேற்றும் திசைகள்

- கிழக்கு
- மேற்கு
- வடக்கு
ஆகிய திசைகளில் மட்டுமே விளக்கேற்றுவர். திருவிளக்கை கிழக்கு முகமாக வைத்து, வழிபாடு செய்பவர் திருவிளக்கிற்கு வலப்புறமாக அல்லது வடக்கு நோக்கி அமருவர்.
# திருவிளக்கு வழிபாடு

## தெய்வங்களும் எண்ணெய் வகைகளும்

- பசுநெய் , நல்லெண்ணெய் ,ஆமணக்கு எண்ணெய் ஆகியவற்றைப் பயன்படுத்துவர்.
1. குத்துவிளக்கு ஏற்ற பயன்படுத்தப்படும் எண்ணெய்க்கேற்ப பலன்களும் மாறுபடுகிறது. கடலை எண்ணெய் மட்டும் பயன்படுத்தவே கூடாது. திருவிளக்கில் அடிக்கடி எண்ணெய் ஊற்றாமல் முதலிலேயே நிரம்ப ஊற்றிக் கொள்ளவேண்டும். ஒவ்வொரு கடவுளர்களுக்கும் ஒரு வகை எண்ணையை ஊற்றுவர்.
- கணபதி - தேங்காய் எண்ணெய்
- நாராயணன், பிற தெய்வங்கள் - நல்லெண்ணெய்
- மகாலட்சுமி - பசுநெய்
- குலதெய்வம் - வேம்பு, இலுப்பை, பசுநெய் கலந்த எண்ணெய்
- ருத்திரர் - இலுப்பெண்ணெய்
- பராசக்தி - விளக்கெண்ணெய், வேம்பு, தேங்காய், இலுப்பை, பசுநெய் சேர்ந்த எண்ணெய்
# திருவிளக்கு வழிபாடு

## திரிகளும், பயன்களும்

திருவிளக்கிற்குப் பயன்படும் திரிகள் புதிதாகவும், கெட்டியானதாகவும் இருக்க வேண்டும். இவை ஒவ்வொன்றுக்கும் ஒரு விதமான பலன்கள் கிடைக்கும் என்பது நம்பிக்கையாகும்.
- பருத்திப் பஞ்சு
- வாழைத் தண்டின் நார்
- தாமரைத்தண்டு நூல்
- வெள்ளை எருக்கம்பட்டை
- புதிய மஞ்சள் துணி
- புதிய சிவப்பு வண்ண துணி
- புதிய வெள்ளை துணி திரி ஆகியவற்றைத் திரியாகப் பயன்படுத்துவர்.
# திருவிளக்கு வழிபாடு

## விளக்கேற்றும் முறை

1. விளக்கை துணைவிளக்கின் உதவியோடு மட்டுமே ஏற்ற வேண்டும். தீக்குச்சியால் ஏற்றுவது கண்டிப்பாக தவிர்க்கப்பட வேண்டும். ஒரு திரி ஏற்றுவதானால் கிழக்கு முகமாக மட்டுமே ஏற்ற வேண்டும்.
1. திருவிளக்கு வழிபாட்டின் போது விளக்கு ஏற்றிய பின்பு விளக்கு அசையாமல் பார்த்துக் கொள்ளவேண்டும்.
1. திருவிளக்கு வழிபாட்டின் போது மந்திரங்கள், பதிகங்கள் மற்றும் பாசுரங்களை எல்லோரும் சேர்ந்து ஒரே மாதிரியான குரலில் சொல்லிக் கொண்டே இருக்க வேண்டும். ஒருவர் உயர்த்தியும், ஒருவர் தாழ்த்தியும் குரல் கொடுக்கக்கூடாது.
1. திருவிளக்கு வழிபாட்டின் போது விளக்கு ஏற்றிய பின்பு கையால் வீசியோ, வாயால் ஊதியோ விளக்கை அணைக்கக் கூடாது. பூ அல்லது அரிசியால் அணைக்கலாம்.
# திருவிளக்கு வழிபாடு

## விளக்கேற்றும் முறை

### வேண்டிய பொருட்கள்

திருவிளக்கு வழிபாட்டுக்கு திருவிளக்கு (குத்து விளக்கு அல்லது காமாட்சி அம்மன் விளக்கு), தேவையான எண்ணெய், சாம்பிராணி, கற்பூரம், கோலமிடுவதற்கு பச்சரிசி மாவு, வாழை இலை, சந்தனம், குங்குமம், மஞ்சள் பொடி, மாலை, அட்சதை அரிசி, வெற்றிலை, பாக்கு, வாழைப்பழம், தேங்காய், மஞ்சள் கிழங்கு, படையல் பொருட்கள், துணை விளக்கு, நீர்க்கடன் செலுத்தும் பாத்திரம், தாம்பாளம் மற்றும் அமர்ந்து கொள்வதற்கு சிறிய விரிப்பு போன்ற பொருட்கள் பயன்படுத்தப்படுகிறது.
# திருவிளக்கு வழிபாடு

## செய்யும் முறைகள்

முதலில் வழிபாடு நடத்தும் இடத்தை மெழுகியும், விளக்கை நன்கு துலக்கியும் சுத்தமாக்கப்படும். வழிபாடு நடத்தும் முன்பு அவ்விடத்தில் தலைவாழை இலையை விரித்து, அதில் முனை முறியாத அரிசியைப் பரப்பி, அதன் மீது விளக்கை வைத்து சந்தனம், குங்குமம், பொட்டு வைத்து மலர்களால் அழகு செய்வர். பின்பு வழிபாட்டிற்குத் தேவையான பொருட்களை அருகில் வைத்துக் கொண்டு, விளக்கை வணங்கி விட்டு அமருவர். பின்பு கோவிலிலிருந்து தீபம் கொண்டுவந்து முதல் விளக்கை ஏற்றுவர். அதனைத் தொடர்ந்து எல்லோரும் தீபம் ஏற்றுவர். தீபம் ஏற்றும்போது  
*ஓம் ஒளிவளர் விளக்கே போற்றி*  
என்று சொல்லுவர். பின் ஊதுபத்தி ஏற்றி வைப்பர்
# திருவிளக்கு வழிபாடு

## செய்யும் முறைகள்

#### விநாயகர் வழிபாடு

முதலில் விநாயகரை வழிபடவேண்டும் என்பது வழிபாட்டு மரபு என்பதால் மஞ்சளில் சிறிய விநாயகரைப் பிடித்து ஒரு வெற்றிலையில் வைத்து அலங்கரிப்பர். பின்பு அம்பாள் துதிப்பாடல்கள் பாடியபடி வழிபாட்டைத் துவங்குவர்.
# திருவிளக்கு வழிபாடு

## செய்யும் முறைகள்

### அருச்சனை

அம்பாள் வழிபாடு நடக்கிற போது 1008, 108 மந்திரங்களைச் சொல்லி வழிபடுகிற வேளையில் மலர் அல்லது குங்கும அர்ச்சனை நடைபெறும். அவ்வாறு அர்ச்சனை செய்கின்ற போது ஆள்காட்டி விரலையும் பெருவிரலையும் இணைத்த நிலையில் குங்குமம் அல்லது மலரினையும் எடுக்க வேண்டும், மற்ற மூன்று விரல்களும் நீட்டிய நிலையில் அமைதல் வேண்டும். மந்திரங்களை உரிய முறையில் சொல்லி அருச்சிக்க வேண்டும் என்பது விதி.
# திருவிளக்கு வழிபாடு

## செய்யும் முறைகள்

### நூற்றியெட்டு போற்றி

அர்ச்சனை செய்து முடித்தவுடன் எல்லோரும் இருகரம் கூப்பி, திருவிளக்கில் சுடர்விடும் ஒளியை நோக்கி அம்பிகையை மனமார நினைத்து நூற்றி எட்டு போற்றிகளை ஓதுவர்.
# திருவிளக்கு வழிபாடு

## செய்யும் முறைகள்

### படையல்

நூற்றியெட்டு போற்றி ஓதி முடிந்தவுடன் படையல் பொருள்களை அம்மனுக்குக் காணிக்கையாக்குவர்.
# திருவிளக்கு வழிபாடு

## செய்யும் முறைகள்

### தீபாராதனை

எல்லோரும் கீழே விழுந்து வணங்கி எழுந்து நின்று தீபாராதனைக்குத் தயாராகுவர். இப்போது திருவிளக்கிற்கு மூன்று முறை கற்பூரசோதி காண்பிக்கப்படும். கற்பூர சோதி காட்டும்போது சொல்லப்படவேண்டியது:.  
<poem>
"திங்கள் ஜோதி நீ தினகரன் ஜோதி நீ|
அங்கியில் ஜோதி நீ அனைத்திலும் ஜோதி நீ|
எங்களுள் ஜோதி நீ ஈஸ்வர ஜோதி நீ|
சுங்கிலா ஜோதி நீ கற்பூர ஜோதியே"
</poem>  
பின்பு திருவிளக்கின் முன் கற்பூர தட்டை வைத்தபடி கையில் மலரெடுத்து கற்பூர சோதியை வலம் சுற்றி திருவிளக்கிற்கு சாற்றி கற்பூர தீபத்தைத் தொட்டு வணங்குவர்.
# திருவிளக்கு வழிபாடு

## செய்யும் முறைகள்

### வலம்வருதல்

அனைவரும் பின்வருமாறு அம்பாள் பெயர் போற்றி கைதட்டிப் பாடிக்கொண்டு திருவிளக்கினை மூன்று முறை வலம் வருவர்.
# திருவிளக்கு வழிபாடு

## செய்யும் முறைகள்

### மங்களம்

மங்களம் பாடி நிறைவு செய்யப்படும். திருவிளக்கை அம்பாளாகக் கருதி, 16 முறை விழுந்து வணங்குவர்.
# ஜார்ஜ் லாம்பேர்ட்

**ஜார்ஜ் லாம்பேர்ட் ** (*George Lambert *, பிறப்பு: மே 11 1919, இறப்பு: அக்டோபர் 30 1991), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 340 முதல்தர துடுப்பாட்டப் போட்டிகளில் கலந்து கொண்டுள்ளார். 1938-1960 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜார்ஜ் லாம்பேர்ட்

## வெளி இணைப்பு

ஜார்ஜ் லாம்பேர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# கிரெக் லாம்பேர்ட்

**கிரெக் லாம்பேர்ட் ** (*Greg Lambert *, பிறப்பு: சனவரி 4 1980), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 2000 ல், முதல்தர துடுப்பாட்டப் போட்டிகளில் பங்குகொண்டார்.
# கிரெக் லாம்பேர்ட்

## வெளி இணைப்பு

கிரெக் லாம்பேர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# ஜான் லாம்பேர்ட்

**ஜான் லாம்பேர்ட் ** (*John Lambert *, பிறப்பு: ஏப்ரல் 28 1772, இறப்பு: செப்டம்பர் 14 1847), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1794-1810 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் லாம்பேர்ட்

## வெளி இணைப்பு

ஜான் லாம்பேர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# லாம்பர்ன் (ஹம்பெல்டன் துடுப்பாட்டக்காரர்)

**லாம்பர்ன் ** (* Lamborn (Hambledon cricketer) *, 18ம் நூற்றாண்டு பிறப்பு, இறப்பு: விபரம் தெரியவில்லை) இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளில் கலந்து கொண்டுள்ளார். 1777 - 1781 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.
# லாம்பர்ன் (ஹம்பெல்டன் துடுப்பாட்டக்காரர்)

## வெளி இணைப்பு

லாம்பர்ன் (ஹம்பெல்டன் துடுப்பாட்டக்காரர்) விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# பெர்சி ஜீவ்ஸ்

**பெர்சி ஜீவ்ஸ் ** (*Percy Jeeves *, பிறப்பு: மார்ச்சு 5 1888, இறப்பு: சூலை 22 1916), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 50 முதல்தர துடுப்பாட்டப் போட்டிகளில் கலந்து கொண்டுள்ளார். 1912-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பெர்சி ஜீவ்ஸ்

## வெளி இணைப்பு

பெர்சி ஜீவ்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# டொம் லாம்பேர்ட்

** டொம் லாம்பேர்ட் ** (*Tom Lambert *, பிறப்பு: மே 9 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# டொம் லாம்பேர்ட்

## வெளி இணைப்பு

டொம் லாம்பேர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# மகாலட்சுமி கோயில், மேட்டு மகாதானபுரம்

**மகாலட்சுமி கோயில்** தமிழ்நாட்டில் கரூர் மாவட்டத்தில் கிருஷ்ணராயபுரம் தாலுகா, மேட்டு மகாதானபுரத்தில் உள்ள அம்மன் கோயிலாகும்.
# மகாலட்சுமி கோயில், மேட்டு மகாதானபுரம்

## அமைவிடம்

இக்கோயில் திருச்சி-கரூர் தேசிய நெடுஞ்சாலையில் மகாதானபுரம் என்ற ஊரின் தெற்கில் சுமார் 2 கிலோமீட்டர் தொலைவில் அமைந்துள்ளது.
# மகாலட்சுமி கோயில், மேட்டு மகாதானபுரம்

## நம்பிக்கை

மெய்யன்பர்கள் பொருட்செல்வம் பெற்று மேன்மையுறவும், குழந்தைகள் தங்களது பிள்ளைகள் கல்வியில் சிறந்து விளங்கவும், இளைஞர்கள் திருமணத்தடை நீங்கிடவும் பிரார்த்தனை செய்கிறார்கள். ஆடிப்பெருக்கு நாளில் பக்தர்கள் மொட்டை அடித்து, தங்கள் தலையில் தேங்காயை உடைத்து நேர்த்திக் கடன் செலுத்துகிறார்கள்.
# மகாலட்சுமி கோயில், மேட்டு மகாதானபுரம்

## தல வரலாறு

63 நாயன்மார்களில் ஒருவரான குரும்ப நாயனார் ஆடி மாதம் சித்திரை நட்சத்திரத்தில் குரும்ப இனத்தில் பிறந்தார். அவர் பெருமிழலை நகரை ஆண்ட மன்னரிடம் பணிபுரிந்து வந்தார். சுந்தரமூர்த்தி நாயனாரை குருவாக ஏற்றுக்கொண்டு வணங்கி வந்தார். இவ்வினத்தவர்கள் ஆடு மேய்ப்பதைத் தொழிலாக ஏற்றுக்கொண்டவர்கள். ஆட்டின் முடியில் தயாரித்த கம்பளி இவர்களிடம் இருக்கும். நாயனார் எல்லாரிடமும் பணிவாக நடந்து கொள்வார். தினமும் சிவனடியார்களுக்கு வேண்டிய உணவு, உடை போன்றவற்றை மூட்டையாக ஒரு கம்பளியில் கட்டி எடுத்துவந்து ஊர் எல்லையில் கொடுத்து அனுப்புவதை முதல் கடமையாகக் கொண்டிருந்தார். “நம சிவாய” என்னும் ஐந்தெழுத்து மந்திரத்தை நாவினிக்க ஓதி உணர்ந்து இன்புற்றார். சிவன்தாள் போற்றும் சிவனடியாராய் சிவத்தொண்டு ஆற்றி வந்தார். சுந்தரமூர்த்தி சுவாமிகள் மீது அன்புகொண்டு வணங்கி வந்ததால் இவருக்கு அட்டமாசித்திகள் கிடைத்தன. இந்த நேரத்தில் சுந்தரமூர்த்தி நாயனாரை சிவபெருமான் கைலாயத்திற்கு அழைக்க எண்ணினார். இதனை அறிந்த குரும்ப நாயனார், தம் குருவை பிரிந்து எவ்வாறு வாழ்வது என்று வருந்தினார். தன் குருவுக்கு முன்னதாக யோகநெறியின் மூலம் சிவபெருமானின் திருவடியை சேர்வேன் என உறுதி பூண்டார். அதன்படியே சிவலோகத்திற்கும் சென்று சிவனின் திருவடியின்கீழ் அமர்ந்தார். பெரியபுராணத்தில் இந்த வரலாறு கூறப்பட்டுள்ளது.
# மகாலட்சுமி கோயில், மேட்டு மகாதானபுரம்

## குடமுழுக்கு

சித்ரபானு வருடம், சித்திரை மாதம் 12ஆம் நாளான 25 ஏப்ரல் 2002 அன்று கோயிலில் குடமுழுக்கு நடைபெற்றதற்கான கல்வெட்டு உள்ளது.
# எனொக் ஜீவன்ஸ்

**எனொக் ஜீவன்ஸ் ** * Enoch Jeavons *, பிறப்பு: சனவரி 12 1893, இறப்பு: சூலை 29 1967), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1924 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# எனொக் ஜீவன்ஸ்

## வெளி இணைப்பு

எனொக் ஜீவன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# வில்லியம் லாம்பேர்ட்

**வில்லியம் லாம்பேர்ட் ** (*William Lambert*, பிறப்பு: 1779, இறப்பு: ஏப்ரல் 19 1851), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 64 முதல்தர துடுப்பாட்டப் போட்டிகளில் கலந்து கொண்டுள்ளார். 1801-1817 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் லாம்பேர்ட்

## வெளி இணைப்பு

வில்லியம் லாம்பேர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# ஸ்டுவார்ட் லாம்பிட்

**ஸ்டுவார்ட் லாம்பிட் ** (*Stuart Lampitt *, பிறப்பு: சூலை 29 1966 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 236 முதல்தர துடுப்பாட்டப் போட்டிகளிலும், 302 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1985-2001 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஸ்டுவார்ட் லாம்பிட்

## வெளி இணைப்பு

ஸ்டுவார்ட் லாம்பிட் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
# கா. மாணிக்கம்

**கா. மாணிக்கம்** (பிறப்பு: மார்ச்சு 7 1948) இவர் முத்துமாணிக்கம் எனும் பெயரால் அறியப்பட்ட சிங்கப்பூர் எழுத்தாளராவார். தமிழ்நாடு பிளார் எனும் ஊரில் பிறந்த இவர் செயிண்ட் ஜார்ஜஸ் தொடக்கப் பள்ளியிலும் பின்னர் உமறுப் புலவர் உயர்நிலைப் பள்ளியிலும் கற்றார்.
# கா. மாணிக்கம்

## தொழில்

தமிழ், ஆங்கிலம், மலாய் ஆகிய மொழிகளில் தேர்ச்சிமிக்க இவர் ஓர் பட்டதாரி ஆசிரியர்.
# கா. மாணிக்கம்

## இலக்கியப் பணி

1981ல் எழுதத் தொடங்கிய இவர் மரபுக் கவிதைகள், கட்டுரைகள் ஆகியவற்றை எழுதுவதில் மிக்க ஆர்வமுள்ளவர். இவரின் முதல் படைப்பு சிங்கப்பூரில் தமிழரும் தமிழ் இலக்கியமும் எனும் தலைப்பில் சிங்கப்பூர் தமிழ் இளைஞர் மன்றம் நடத்திய ஆய்வரங்கில் முன்வைக்கப்பட்டது. 'உயர்நிலைப் பள்ளிகளில் தமிழை இரண்டாம் மொழியாகக் கற்பதிலும் கற்பிப்பதிலும் ஏற்படும் இடர்ப்பாடுகள்' என்பது அக்கட்டுரையின் தலைப்பாகும். 100க்கும் மேற்பட்ட கவிதைகளை எழுதியுள்ள இவரின் முதல் மரபுக் கவிதை அகிலன் எனும் தலைப்பில் 1988ல் தமிழ் முரசில் வெளிவந்தது. தமிழ் நேசனிலும் இவரது படைப்புகள் அவ்வப்போது பிரசுரமாகியுள்ளன.